FI Euroopan unionin virallinen lehti C 162/3

Jäsenvaltioiden toimittamat tiivistetyt tiedot valtiontuesta, joka on myönnetty EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 mukaisesti

(2005/C 162/03)

Tuen numero: XA 13/05

Jäsenvaltio: Yhdistynyt kuningaskunta

Alue: Englanti

Tukiohjelman nimike tai yksittäistä tukea saaneen yrityksen nimi: Cross Compliance Advice Programme — Practical Advice for Land Managers (England)

Oikeusperusta: Tukiohjelma ei perustu säännöksiin. Vuonna 1986 annetun maatalouslain (1 jakson) mukaan hallitus voi antaa mihin tahansa maataloustoimintaan liittyvää neuvontaa.

Järjestelmän suunnitellut kustannukset: Yhteensä 2 007 052,23 Englannin puntaa ohjelman kolmen vuoden aikana. Tukea myönnetään neljän varainhoitovuoden osalta seuraavasti:

Tuen enimmäisintensiteetti: Tuen intensiteetti on 100 %.

Täytäntöönpanopäivä: Viljelijät voivat ilmoittautua 4.4.2005 alkaen, ja ensimmäiset tapahtumat järjestetään sen jälkeen.

Tukijärjestelmän tai yksittäisen tuen kesto: Ohjelmaan otetaan uusia osallistujia koko sen ajan. Tukijärjestelmässä rahoitetut toimet toteutetaan 4.4.2005 ja 30.6.2007 välisenä aikana.

Tuen tarkoitus: Alakohtainen kehittäminen. Ohjelma on tarkoitettu maanviljelyn harjoittajille ja muille yrittäjille, joita asia koskee. Ohjelma muodostuu tiloilla toteutettavista työpajoista, tilakäynneistä, puhelinpalvelusta ja verkkosivustosta, joiden tarkoituksena on antaa viljelijöille ja muille maankäyttäjille selkeää ja kohdennettua opastusta siitä, mitä lakisääteisillä hoitovaatimuksilla ja maatalouden ja ympäristön kannalta hyvällä kunnolla tarkoitetaan ja mitä niiden noudattaminen edellyttää tilanhoidolta. Tavoitteena on lisätä alan ammattimaisuutta.

Tuki maksetaan asetuksen (EY) N:o 1/2004 14 artiklan mukaisesti. Tukikelpoisia ovat koulutusohjelmien ja neuvontapalvelujen järjestämisen ja toteuttamisen kustannukset.

Alat, joita asia koskee: Tukiohjelmaa sovelletaan ainoastaan aktiivisesti toimiviin yrityksiin, jotka tuottavat maataloustuotteita. Ohjelmaa voidaan soveltaa mitä tahansa maataloustuotteita tuottaviin yrityksiin.

Tuen myöntävän viranomaisen nimi ja osoite:

Department for Environment, Food & Rural Affairs Farm Advice Unit Rural Development Service Area 4A, Ergon House Horseferry Road Lontoo Yhdistynyt kuningaskunta SW1P 2AL

www-osoite: www.defra.gov.uk/farm/state-aid/setup/exist-exempt.htm.

Valitse ”Cross Compliance Advice Programme — Practical Advice for Land Managers”.

Suora linkki:

www.defra.gov.uk/farm/state-aid/setup/schemes/cross-compliance.pdf.

Lisätietoja: Ohjelma on avoin kaikille maaseutuyrityksille, myös muille kuin maatalouden alalla toimiville. Tuki muille kuin maatalousalan yrityksille maksetaan komission vähämerkityksisestä tuesta annetun asetuksen (EY) N:o 69/2001 perusteella.

Tuensaaja ei voi valita palveluntarjoajaa. Palvelun tarjoaa Momenta, joka on valittu tarjouskilpailulla.

Tuen numero: XA 14/05

Jäsenvaltio: Latvia

Tukijärjestelmän nimike tai yksittäistä tukea saavan yrityksen nimi: Tuki riskien vähentämiseksi eräillä maatalouden aloilla

Oikeusperusta: Ministru kabineta 2005. gada 25. janvāra noteikumi Nr. 70 ”Noteikumi par valsts atbalstu lauksaimniecībai 2005. gadā un tā piešķiršanas kārtība” 10. pielikums

Tukijärjestelmän vuosikustannukset tai yritykselle myönnetyn yksittäisen tuen kokonaismäärä: Tukijärjestelmän kokonaismäärärahat vuonna 2005: 506 250 latia (720 329 euroa)

Tuen enimmäisintensiteetti: Tuki myönnetään viljelykasveihin tai tuotantoeläimiin liittyvien vakuutusmaksujen rahoittamiseen. Tukena myönnetään enintään 50 prosenttia vakuutuksenantajien ja vakuutuksenottajien välisessä sopimuksessa määrätystä määrästä. Se ei kuitenkaan voi olla suurempi kuin 25 latia yksikköä kohden (hehtaari tai eläinyksikkö). Perunoiden ja vihannesten osalta enimmäismäärä on 50 latia ja hedelmäpuiden ja marjapensaiden osalta 150 latia.

Täytäntöönpanoajankohta:

Tukiohjelman tai yksittäisen tuen kesto: 30. joulukuuta 2005 asti

Tuen tarkoitus: Vähentää tuotantoon liittyviä riskejä viljelytoiminnassa ja kotieläintuotannossa korvaamalla tuottajien menetykset osittain

Asianomainen ala/asianomaiset alat: Pienet ja keskisuuret maatalousyritykset

Viljelytoiminnan ja kotieläintuotannon alat

Tuen myöntävän viranomaisen nimi ja osoite:

Latvijas Republikas Zemkopības ministrija Rīga, LV — 1981, Latvija.

Internet-osoite: www.zm.gov.lv

http://www.zm.gov.lv/data/n0195_5p12.doc